lflage/wiki-talks huggingface dataset:
Pogovor:Operacija Konjičkov skok

message: Naslov "Operacija Konjičev skok" je neprimeren, direkten prevod iz Nemščine. V Sloveniji je napad nemške vojske na vrhovni štab znan kot Desant na Drvar. Predlagam, da se za naslov uporabi bodisi originalni nemški naslov operacije "Operation Rösselsprung" ali pa vsem poznani "Desant na Drvar".
Ask 59 (pogovor) 17:14, 7. avgust 2013 (CEST)
Na to temo je leta 1985 na albumu Vojaškega orkestra Ljubljana Klic iz gora izšla skladba z naslovom Konjičkov skok na besedilo Ervina Fritza in glasbo Janija Goloba. Torej malenkost drugačen naslov od tukaj uporabljenega...
--Ben-picc (pogovor) 09:52, 18. marec 2021 (CET)
replies: text: Katero predlagaš oz. katero bi raje videl? Jaz bi raje videl nemško ime, saj je Desant na Drvar verjetno neka novinarska besedna zveza; kot Operacija Overlord, ki ima še eno ime (Operacija Neptun) ampak danes je vsem poznana kot Dan-D. Sicer se mi pa zdi, da je Desant na Drvar malo prirejen naslov, po taki logiki bi lahko Nemci imeli namesto Operacija Citadela Poraz pri Kursku ali kaj podobnega. Ali pa Japonci Umik z Guadalcanala. --A09090091|(pogovor) 10:09, 18. marec 2021 (CET)
"Desant na Drvar" je znana vojaška operacija s stališča zmagovalcev. Lahko pa se seveda postaviš na stališče poražencev in klerofašistov ter suženjsko uporabiš ime "konjičev skok", kar lepo odraža mentaliteto hlapca.
Ask 59

text: Brez osebnih napadov. Jaz sem predlagatelja vprašal po mnenju, saj samo tega ni izrecno definiral. Sam se pa nisem postavil na nobeno stran, ne na stran zmagovalcev in ne na stran poražencev. Sicer je pa Wiki za vse in je včasih boljše, če je članek pod naslovom, ki ga publika najbolj pozna. Taki komentarji, kot so zgornji niso zaželjeni zaradi osebnih napadov. V nadaljnje se jih prosim vzdrži. --A09090091|(pogovor) 12:20, 18. marec 2021 (CET)
Naj najprej pripomnim, da res nisem pričakoval posebno burnega odziva na komentar o članku, ki je že več kot 5 let praktično "v mirovanju".
Moj predlog je preimenovanje članka v Operacija Konjičkov skok, ker skakača pri šahu poimenujemo tudi šahovski "konjiček" in ne "konjič".
Našel sem tudi enako poimenovano skladbo, ki jo je (mimogrede) izvajal ansambel, ki je izšel iz nekoč partizanskih enot...
Res pa je tudi, da je v bivšem jugoslovanskem prostoru (in če sklepamo po istoležnih geslih na drugih Wikipedijah, samo tu) precej bolj domače poimenovanje dogodka "Desant na Drvar".
Jaz bi interpretiral takole: ime operacije slovenimo (popravimo), ohranimo pa tudi nemški original v uvodni razlagi in izraz Desant na Drvar, približno tako kot je že sedaj.
Sam desant je bil glavni/uvodni del operacije, kot je tudi v članku razloženo.
Pod geslom "Desant na drvar" pa že imamo razločitev, mogoče jo samo dopolnimo.
--Ben-picc (pogovor) 15:00, 18. marec 2021 (CET)

text: AFAIK se pri šahu reče skakač, konj ipd. Bom prestavil na predlagan naslov. Drugače pa o vročekrvnosti ne skrbi, ker kot vidiš, sva imela čisto normalno konverzacijo. --A09090091|(pogovor) 15:03, 18. marec 2021 (CET)
thread_title: Prestavitev
Pogovor:Cerkev Marijinega oznanjenja, Kostanjevica na Krki

message: Ali tole opisuje cerkev ali samostan? Samostan ima namreč že svoj članek. --Pinky sl (pogovor) 19:30, 18. avgust 2013 (CEST)
replies: text: Tole je pomešano, iz članka je treba odstraniti večino vsebine o samostanu in pustiti samo opis samostanske cerkve. --Eleassar pogovor 19:36, 18. avgust 2013 (CEST)
replies: text: :Z izjemo drugega odstavka članek govori o samostanski cerkvi, tako da je o.k. Bolj me (glede na slog pisanja) skrbi, ali je večji del besedila copyvio.— M♦Zaplotnikprispevki 19:53, 18. avgust 2013 (CEST)

text: Glede na slog pisanja in številne prispevke plagiatov, ki jih je prispeval Grejo, bi bilo ta članek najbolje izbrisati in napisati še enkrat. --Eleassar pogovor 09:02, 19. avgust 2013 (CEST)
thread_title: Samostan ali cerkev
Pogovor:Sežanski botanični park

message: Si namenoma spremenil ime Scaramanga di Hiccolo Cavaliere v Scaramangà di Niccolò Cavaliere v članku Sežanski botanični park? Vsepovsod (google iskanje) se namreč pojavlja ime Hiccolo? --Pinky sl (pogovor) 11:51, 19. avgust 2013 (CEST)
replies: text: Tudi sam sem iskal davi po googlu, a nisem našel teh imen brez naglasa, temveč samo Scaramangà in Niccolò. Nekje med mojimi knjigami imam rodovnik družine Scaramangà, a vse skupaj je na podstrešju in se ne mislim spuščati v iskanje, zato ne morem navesti vira. Naj obnovim, kar se spominjam: (1) Očetu Giovannija Scaramangà, po imenu Nicolò ali morda Niccolò, je cesar podelil cavalierato, to je plemiški naslov, ki upravičuje naziv cavaliere pred imenom. Po tej logiki bi bil Giovanni sin kavalirja Nikolaja. (2) Originalni priimek je seveda grški in bi utegnil biti brez naglasa, vendar o tem ni podatkov, ker ga je prvotni priseljenec morda takoj poitalijančil z naglasom. (3) Lastno ime Hiccolo ne more biti ne grško in ne italijansko. Spremenil sem začetni H v N, ker domnevam, da gre za napačno branje originalnega rokopisa, čemur je tudi pripisati pomanjkanje naglasa. Gre pa vsekakor samo za moje ugibanje. Če je na razpolago kak vir, ki stvar pojasnjuje, ga prosim navedi, ker (kot sem omenil) ga jaz nisem našel. Kar po drugi strani tudi pomeni, da moj popravek lahko prekličeš, ker ni dokazan.  --Radek (pogovor) 12:51, 19. avgust 2013 (CEST)

text: Jaz ne vem kaj je prav. Stvar sem omenila zato, ker se zadeva pojavlja na naši glavni strani v Ste vedeli in je sedaj napisano različno. --Pinky sl (pogovor) 13:00, 19. avgust 2013 (CEST)
replies: text: : V viru, ki ga imam na voljo, piše takole: gospod Giovanni Scaramangà (di Hiccolo Cavaliere), s častnim nazivom "Altomonte" (vir: prospekt upravljalca). Torej, popravljam na H(iccolo). Za umanjkanje naglasa na a v priimku se opravičujem za površnost. Nadaja (pogovor) 13:56, 19. avgust 2013 (CEST)
Popravil sem podatek, skladno z navedenim virom (Kraški obzornik), ki se mi zdi vsekakor bolj zanesljiv od "prospekta upravljalca". --Radek (pogovor) 10:55, 29. maj 2015 (CEST)
thread_title: Scaramanga di Hiccolo Cavaliere
Pogovor o sliki:Izvir save zelenci.jpg

message: Tole kar izbrišite, je še iz mojih starih časov, ko nisem imela pojma o avtorskih pravicah. Pa še eden, ki verjetno tudi pade v to kategorijo :Slika:Karta rt madona.jpg. 
Za zemljevid :Slika:Škocjanski zatok zemljevid.jpg pa sem takrat od društva IXOBRYCHUS Koper po elektronski pošti dobila dovoljenje, vendar je žal le-to izgubljeno. --Pinky sl (pogovor) 09:13, 21. avgust 2013 (CEST)
replies: text: Mogoče jih lahko še enkrat prosiš, da ti posredujejo dovoljenje za objavo? Pri čemer mora dovoljenje vsebovati izjavo, da je društvo imetnik avtorskih pravic na zemljevidu, in podatke o izbrani licenci, ki dovoljuje tudi njegovo nadaljnjo komercialno rabo, tako kot je opisano na Wikipedija:OTRS. Bolj verjetno se mi zdi, da je imetnik ap kateri od zavodov za varstvo naravne in kulturne dediščine, saj je videti kot zemljevid za informacijske table. --Eleassar pogovor 09:27, 21. avgust 2013 (CEST)
replies: text: :Mislim, da imaš verjetno prav glede izvora tega zemljevida; tako, da je bolje, da ga kar izbrišeš. Če se bom lotila pridobivanja dovoljenja, ga bom pa po pravilnem postopku ponovno naložila v Zbirko. --Pinky sl (pogovor) 14:15, 21. avgust 2013 (CEST)
thread_title:  Strinjanje avtorja z izbrisom
Pogovor o Wikipediji:Biografije živečih oseb/Domnevno umrli

message: V čem je poanta seznama s 313 vnosi živečih oseb? --Irena 17:36, 21. avgust 2013 (CEST)
replies: text: Mislim, da je zadnje botovo urejanje, ko je dodal prek 300 imen, napaka. Seznam je sicer čisto uporaben, kaže osebe, ki so na SL:WP navedene kot živeče, na tujih wikijih pa kot preminule. Aleksander Čerepanov in Valentin Fjodorovič Kovaljov sta recimo na ruski wp navedena kot umrla, Dušan Čalić pa na srbski wp z letnico smrti 1993, pri nas pa so vsi omenjeni zaenkrat navedeni kot še živeči.M♦Zaplotnikprispevki 18:21, 21. avgust 2013 (CEST)
replies: text: :Mislim, da je nekdo po pomoti (vandalizem?) dodal kup nesmiselnih kategorij v botov seznam spremljanih. Za primer, Abdelaziz Bouteflika je na seznamu zato, ker je v španski kategoriji Orden del Mérito Civil, moral bi pa biti v njihovi ustreznici :Kategorija:Umrli leta 2013, če bi res umrl. S takimi pol strojnimi napakami se ni treba obremenjevat, naslednja posodobitev bo sigurno ok. — Yerpo Ha? 21:03, 21. avgust 2013 (CEST)
thread_title:  21. 8. 2013
Pogovor:Banatska Topola

message: V tem in drugih podobnih člankih o naseljih v Vojvodini je uporabljen (v tem članku kar dvakrat) izraz "izvirno srbsko", tako npr.:
replies: text: Banatska Topola (izvirno ; ) je naselje v Srbiji, ki upravno spada pod Občino Kikinda.

text: V naselju, katerega izvirno (srbsko-cirilično) ime je Банатска Топола
Menim, da je izraz "izvirno srbsko" napačen oziroma neustrezen. Katero ime je "izvirno", o tem bi se dalo razpravljati. Vsekakor pa bi bilo ustrezneje napisati namesto "izvirno" - "uradno". Ker se pa uporabljata v Vojvodini praktično obe pisavi - latinica in cirilica enakopravno - (pa še kaka druga) ni razloga, da bi v slovenščini za vojvodinske kraje uporabljali cirilico.Stebunik 22:44, 22. avgust 2013 (CEST)

text: Naletel si na serijo člankov polavtomatske izdelave, od avtorja, ki ni ravno znan po natančnosti ali premišljenosti. Članke je ustvarjal preprosto tako, da je vzel osnovno obliko in menjal samo imena upravnih enot ter številke. Na ta način hitro nastanejo serijske šlamparije, kot opažaš. Kakšne pametne ideje, kaj narediti s temi prispevki, še nismo dobili, si pa seveda vabljen da popraviš, kar je zavajajoče. Edino cirilico bi jaz pustil ob latinici (enkrat, v uvodu, je dovolj), če sta v teh koncih enakopravni, saj je navada, da pišemo v geslih vsa "domača" imena. — Yerpo Ha? 07:20, 23. avgust 2013 (CEST)
thread_title:  "Izvirno srbsko"
Pogovor o sliki:0014 spomenik Sibeliusu Helsinki (1).JPG

message: Ta stran naj ne bo hitro izbrisana, ker je podobnih slik, iz istega mesta slikanih v Wiki zbirki cel kup.  --Ljuba brank (pogovor) 14:35, 24. avgust 2013 (CEST)
thread_title:  Ugovor proti izbrisu
Pogovor:Coglians

message: Kaj to pomeni, da so pot nadelali? A je to tipkarska napaka, a je en nov izraz, ki ga jaz poznam z drugačnim podpomenom?
replies: text: »Zelo zahtevna zavarovana plezalna pot, ki se prične ob vznožju severne stene, dostopna s sedla Valentintörl, "Weg der 26er", imenovana po avstrijskem lovskem bataljonu 26, katerega člani so jo nadelali, poteka čez severno steno na zahodni greben in po njem na vrh.« --Pinky sl (pogovor) 16:14, 25. avgust 2013 (CEST)
Ni napaka. Če poguglaš, boš videla, da se v planinarjenju in alpinizmu ta izraz kar pogosto uporablja v smislu utrjevanje neprehodnih poti. Besedo pozna tudi SSKJ. lp, M♦Zaplotnikprispevki 16:24, 25. avgust 2013 (CEST)
replies: text: :::hm, mogoče izraz nadelana pot ni ravno najboljša izbira, ampak glede na to, da je "zgrajene" poti v klasičnem pomenu besede bolj malo (v srednjem delu),... v glavnem gre tu za označeno plezalno smer oz. ferato, opremljeno z jeklenicami in stopami. Izraz nadelava poti se mi zdi, da je v planinskem svetu dokaj pogost, tako da bi ga kar pustil. --JakobZ (pogovor) 16:37, 25. avgust 2013 (CEST)
Ok ... še ena malenkost ... prvemu pristopu manjka letnica. --Pinky sl (pogovor) 17:56, 25. avgust 2013 (CEST)
thread_title: NTipkarska napaka?
Pogovor:Istospolna zakonska zveza

message: Ne bi bil morda bolj ustrezen naslov članka "Istospolna zakonska zveza"? Nenazadnje imamo tudi v drugih člankih zakonsko zvezo definirano kot življenjsko zvezo med partnerjema, poroko pa kot ceremonijo ob sklenitvi zakonske zveze. — Yerpo Ha? 11:08, 29. avgust 2013 (CEST)
replies: text: Jaz se strinjam, zakonska zveza je boljši naslov. --Wikipedius Rex 11:56, 29. avgust 2013 (CEST)
thread_title:  Naslov
Pogovor:Trave

message: File:Grasbluete.png|PNG graphic with german annotations
File:Grasbluete numbers.svg|SVG with numbers
Please note that a SVG version of File:Grasbluete.png|PNG is now available. It has numbers instead of the german annotations. Regards, --Drahkrub (pogovor) 21:05, 27. avgust 2013 (CEST)
thread_title:  Notification of SVG version of File:Grasbluete.png
Pogovor:Seznam železniških prog v Sloveniji

message: Imena prog se zapisujejo z nestičnim pomišljajem (npr. Železniška proga Sevnica–Trebnje); to od leta 1962 zahteva Slovenski pravopis, uporablja se tudi v uradnih objavah (npr. Uradni list 4/2009). --Eleassar pogovor 13:23, 29. avgust 2013 (CEST)
Kaj lahko še preveriš za občine v Kategoriji:Bivše občine v Sloveniji? Ali so se takrat pisale z vezajem/pomišljajem ter s ali brez presledkov? --Janezdrilc (pogovor) 17:17, 29. avgust 2013 (CEST)
replies: text: SP 1962 ima z vezajem, to pa je tudi edini vir o tem, ki sem ga našel. SP 2001 navaja v Pravilih na str. 10 ime 'Ljubljana Center' (brez Občina). --Eleassar pogovor 17:44, 29. avgust 2013 (CEST)

text: Aha, še stat.si: tu je zdaj zapisano brez vezaja,  v letu 1987 pa je bilo z vezajem. (tudi 'Občina Ljubljana-Vič-Rudnik', za kar SP 2001 in stat.ti zdaj navajata ustreznico 'Ljubljana Vič-Rudnik'). Stat.si v publikaciji Vzpostavitev lokalne samouprave pravi, da je Občina Ljubljana nastala iz komun, ne občin (tj. komuna Vič - Rudnik itd.) Pmm je najbolj prav brez vezaja, torej Občina Ljubljana Center itd. Kdaj so občine postale komune, ne vem. Predlagam, da ta pogovor preneseš na pogovorno stran kategorije občin. --Eleassar pogovor 17:53, 29. avgust 2013 (CEST)
thread_title:  Imena prog: pravopis
Pogovor:Ebenovec

message: Zdi se mi, da članek bolj opisuje rod Diospyros (ebenovec) kot samo sadež, saj navaja vrste iz tega rodu in njihove značilnosti. Predlagam, da se članek prestavi na naslov 'Ebenovec' in ustrezno razširi s kratkim opisom vrst. --Eleassar pogovor 08:44, 2. september 2013 (CEST)
replies: text: Verjetno. Izhajam iz neukega uporabnika, ki bo naenkrat videl dva članka z imenom kaki. Ali damo v ime članka zraven še drugo slovensko ime ali latinsko ime ali v članku navedemo glavne razlike ipd...? --ModriDirkac (pogovor) 13:38, 2. september 2013 (CEST)
replies: text: ::Predlagam prestavitev na naslov 'Ebenovec' (ime rodu). --Eleassar pogovor 14:12, 2. september 2013 (CEST)
Sem prestavila na rod Ebenovec in malo razširila uvod. Slovenci smo žal malo prekratki v besedah teh tujih rastlin in pri nas kaki pomeni pač vrsto Diospyros kaki, vrsta Diospyros lotus se pri nas imenuje lotusni ebenovec čeprav na je na :en umeščajo med kakije (kavkazijski kaki). Po mojem mnenju je bolje, da se opiše rod. --Pinky sl (pogovor) 06:59, 3. september 2013 (CEST)

text: Hvala. --Eleassar pogovor 07:52, 3. september 2013 (CEST)
thread_title: Tema in naslov članka
Pogovor:Sončev čas

message: Stran Sončev dan ima približno enako vsebino, po zgledu vseh drugih Wikipedij (glej interwikije) predlagam, da imamo tudi mi samo en članek o tej temi. "Sončev čas" je bolj splošen naslov in zato PMM primernejši. — Yerpo Ha? 14:50, 2. september 2013 (CEST)
thread_title:  predlog za združitev
Pogovor:Papež Pij X.

message: Upam, da bom lahko napravil novo okno in malo tudi članek. Imam lepe izvirne slike o papežu iz leta 1904, izšle v knjigi o njem. Upam, da so public domain.Stebunik 10:21, 5. september 2013 (CEST)
replies: text: Odvisno od letnice izida knjige oz. prve objave fotografij (preveri zakone držav, iz katerih so fotografije). --Eleassar pogovor 10:26, 5. september 2013 (CEST)
Ali ni zadosti, da so bile slike objavljene leta 1904, kar je več kot sto let?Stebunik 10:46, 5. september 2013 (CEST)

text: Odvisno od zakonodaje. Pri nas bi to zadostovalo, ali zadostuje tudi za te slike iz tujine, pa preveri na commons:Commons:Copyright rules by territory#Italy itd. V številnih primerih je bistveno, da je avtor umrl pred letom 194X. --Eleassar pogovor 10:49, 5. september 2013 (CEST)
thread_title:  Novo okno 

message: Za "okno" bi bila boljša kaka druga slika, morda fotografija ali pa podoba-risba. Če je na sliki podoba, bi bilo boljše izbrati kako v barvi. Sicer pa obstaja precej lepših slik. Kar se tiče izida omenjene knjige, je izšla leta 1907. in sicer v takratni Avstro-Ogrski.Stebunik 20:07, 25. december 2017 (CET)
thread_title:  Slika 

message: Viri so navedeni, drugo je iz Vikipedije.--Stebunik 10:28, 1. januar 2018 (CET)
thread_title:  Viri
Pogovor:Železniška postaja Kočevje

message: Ali ta postaja še obstaja? Trava ob tirih nekam preveč zeleni, poleg tega je ne najdem na voznem redu SŽ. Navedeni vir pa javlja napako 404. --romanm (pogovor) 09:07, 11. september 2013 (CEST)
replies: text: Med postajami na straneh železnice je tudi Kočevje. --Sporti (pogovor) 09:43, 11. september 2013 (CEST)
replies: text: :Proga je v prenavljanju, saj jo želijo župani usposobiti za dnevne potniške migracije. Malo še manjka in zame kot davkoplačevalca kaže na žalost, da jim bo uspelo. Ker vozili se bojo trije... No, ampak to niti ne spada sem. http://www.mojaobcina.si/grosuplje/novice/obcinske/promet/prenova-120-letne-zeleznice-grosuplje-kocevje-krepko-presega-cas-njene-izgradnje.html --ModriDirkac (pogovor) 09:54, 11. september 2013 (CEST)
thread_title:  Nekdanja postaja?
Pogovor:Nikefor I. Carigrajski

message: Namesto naslova: Nikifor I. Konstantinopelski, bi bil morda bolj ustrezen Nikefor I. Carigrajski. Starogrški e (npr. Athenes) je postal v novogrškem in tudi srbskem i. Podobno je pri Nikeforju. Poleg tega je v verski literaturi navadno Carigrajski (German Carigrajski itd.), pa bi bilo primernejše to tudi tukaj.--Stebunik 21:33, 12. september 2013 (CEST)
thread_title:  Ime
Pogovor:Teofan Spovednik

message: V latinščini je sicer res confessor=spovednik; to pomeni duhovnika, ki spoveduje. V tem primeru pa ima drugačen pomen; v slovenščini so confessor v tukajšnjem pomenu nekdaj prevajali s spoznavalec, danes pa s pričevalec. To pomeni tistega, ki pričuje za Boga. Prav bi torej bilo: Teofan Pričevalec (oziroma Teofan Spoznavalec). --Stebunik 21:45, 12. september 2013 (CEST)
thread_title:  Teofan Spovednik?
Pogovor:Boštjan Kordaš

message: V Kamniškem občanu iz leta 1990 št. 2 z dne 7.2.1990 je objavljena osmrtnica po Boštjanu Kordašu, zato datum smrti ne more biti 20.9.1990.
Dodal sem tudi še eno hčerko. 
replies: text: Navedi potem prosim Kamniškega občana kot vir, sicer bo izpadlo, kot da je Enciklopedija Slovenije vir za januarski datum - kar očitno ni. — Yerpo Ha? 12:00, 14. september 2013 (CEST)

message: Urednik nemške Wikipedije nemške verzije gesla ni sprejel v splošni nemški Wikipediji, kajti ni sledil argumentom relevance, ki pa je dana, saj Kordašova biografija pomaga razumeti nekatere aspekte slovenske politične in družbene zgodovine ter pomaga premostiti ideološko pogojenih kognitivnih dosnanc.
Drugi kolega je besedilo zavaroval oz. objavil na https://regiowiki.at/wiki/Hauptseite oz. na  https://regiowiki.at/wiki/Bo%C5%A1tjan_Korda%C5%A1
Ali lahko nekdo poveže obe jezikovni verziji? Sam tega ne znam storiti.
Hvala Bojan2005 (pogovor) 21:50, 12. november 2023 (CET)
replies: text: Medjezikovne povezave na druga spletišča niso možne. Povezava na regiowiki.at je lahko kvečjemu v poglavju Zunanje povezave na dnu članka. — Yerpo Ha? 22:00, 12. november 2023 (CET)
thread_title:  Geslo na RegioWikiAT
Pogovor:Spodbujevano učenje

message: Glede na to, da so viri iz katerih pišem ta članek večinoma v nemščini in angleščini imam nemalo težav z iskanjem slovenskih ustreznic določenim tujkam. Kakšni so predlogi za prevode:
* reinforcement learning (učenje prek ujačitev/okrepljeno učenje)
* Markov decission process (proces odločanja po Markovu/markovski proces odločanja)
* value function (izraz se pojavi tudi pri evolucijskih algoritmih, kjer po analogiji iz terminologije v biologiji, oznacuje matematični model s katerim se določi maksimum fitnessa/ustreznosti)
* policy gradient
Poleg tega me zanima ali bi izraze specifičnih metod, torej TD- in Q-learning slovenili ali ne? lp, --Miha 16:59, 29. september 2013 (CEST)
replies: text: Po diskusiji z boljšo polovico sva prišla do "učenja s pozitivno motivacijo"; frazo uporabljajo predvsem ljudje, ki se ukvarjajo s treningom živali, tako da ne garantiram, da ne bo kak psiholog ekplodiral ob njej. — Yerpo Ha? 22:30, 24. november 2013 (CET)
Diskusija na se nadaljuje tule
V vmesnem času se je uveljavil izraz spodbujevano učenje, glej https://ucilnica.fri.uni-lj.si/pluginfile.php/67169/mod_label/intro/P06%20Razporejanje%20opravil%2C%20strojno%20u%C4%8Denje-6.pdf, https://repozitorij.uni-lj.si/IzpisGradiva.php?id=83472&lang=slv ali https://repozitorij.uni-lj.si/IzpisGradiva.php?lang=slv&id=80651. Miha 11:48, 26. februar 2019 (CET)
thread_title:  Prevod tujk
Pogovor:Jugoslovanska ljudska armada

message: Tale poseg anonima se mi zdi sporen, saj zelo očitno opravičuje dejanja JLA ob razpadu Jugoslavije, s čustveno bolj vpletenim tonom kot bi bilo za enciklopedijo primerno. Ker tudi prejšnja verzija ni bila podprta z viri, zaenkrat sprememb nisem razveljavil, bi pa prosil koga, ki je bolj na tekočem s temo, da jih pregleda. — Yerpo Ha? 08:52, 21. april 2016 (CEST)
thread_title:  Apologetstvo - pristranskost
Pogovor:Centralna obveščevalna agencija

message: Odstranil sem podatek iz maja 2006, da je vzdevek te ustanove The Company. Tudi, če je to res (ne vem, ker vira ni bilo navedenega), ne sodi v samo definicijo, saj nikakor ni splošno znano ali pomembno. Npr. angleški članek tega sploh ne omenja. --romanm (pogovor) 13:27, 30. avgust 2014 (CEST)
thread_title:  The Company 

message: Po mojem nihče ne reče Centralna obveščevalna agencija. Reče se CIA, to bi moral biti PMM tudi naslov članka. --romanm (pogovor) 09:02, 11. september 2014 (CEST)
replies: text: Po mojem lahko ima polni uradni naziv prednost pri poimenovanju (pač zaradi uradnega statusa), njegov slovenski prevod pa je tudi dovolj uveljavljen. Iskanje z nizom "CIA" pripelje sem preko preusmeritve, tako da z uporabniškega stališča ni bistvenih komplikacij. — Yerpo Ha? 10:30, 11. september 2014 (CEST)
thread_title:  CIA je [[CIA]]
Pogovor:Oddelek za zunanje zadeve

message: Ni na prvi pogled razumljivo, za kaj se gre. Oddelek česa? Morda bi bilo bolje prestaviti članek na Oddelek Cahala za zunanje zadeve ali Cahal: Oddelek za zunanje zadeve ali kaj podobnega. --Radek (pogovor) 16:23, 31. avgust 2014 (CEST)
thread_title:  Naslov
Pogovor:Obramboslovje

message: PMM bi bilo bolje, če bi nastal krovni članek o obramboslovju, kot pa da se sedaj preusmerja na FDV. Kaj pa vsi ostali študiji na tujih univerzah? @ZimskoSonce, ker si združila članek, bi se strinjala, če pripravim osnutek članka o obramboslovju kot vedi (in ne študiju)? Lp, A09|(pogovor) 13:12, 11. julij 2023 (CEST)
thread_title:  Preusmeritev
Pogovor:Fortifikacija

message: Kaj res ne obstaja primerna slovenska beseda? V sh imajo tvrđava, utvrđenje - pa še kaj. Slovensko bi bilo lahko trdnjava, utrdba, pa tudi grad. Čeprav sem že dolgo na svetu in sem veliko bral, besede fortifikacija (v slovenščini) še nisem slišal. Ne le da je tujka, tudi zveni čudno in ima kar 6 (šest!) zlogov. Medtem pa slovenska enakovredna ima le tri, ali celo le en zlog. Sapienti sat!--Stebunik 01:04, 10. september 2020 (CEST)
replies: text: Sicer nisem avtor tega članka, vendar je beseda obrazložena SSKJ , za ostalo pa so posebni članki.--Ljuba brank (pogovor) 09:47, 10. september 2020 (CEST)
thread_title:  Fortifikacija?
Pogovor:Kronologija druge svetovne vojne

message: Zakaj ni upoštevana? 77.38.108.47 19:36, 15. januar 2023 (CET)
replies: text: 8. februar 1943: 8. februar - Rdeča armada osvobodi Kursk. A09|(pogovor) 21:19, 15. januar 2023 (CET)
thread_title:  Bitka pri kursku? Sramota
Pogovor:Stari grad Polhov Gradec

message: Slika naj bi pripadala Gradu Polhov Gradec in ne porušenemu staremu gradu. --Pinky sl (pogovor) 20:25, 4. oktober 2013 (CEST)
replies: text: Drži, slika je v projektu Gradovi.si vključena v članek Polhov Gradec II (dvorec, ohranjen). Super, da si to opazila. Nekaj slik sem v Zbirki sicer na pravilna imena prestavil že prej, sedaj pa še tole. --Eleassar pogovor 23:18, 4. oktober 2013 (CEST)
thread_title: Napačna slika?
Pogovor:Grad Čušperk

message: V članku piše, da se je graščak "hotel pozabavati z lepo vaščanko". Menim, da je to napisano pristransko, v prid graščaku. Če je hotel z njo spolno občevati, z ali brez njene privolitve, naj se to tako napiše. --romanm (pogovor) 20:28, 6. oktober 2013 (CEST)
thread_title:  "Pozabavati se"